АҞӘА, абҵара 10 — Sputnik. "ЕАШ (США) иҟоу абжьыҭиратә система шәақәшаҳаҭума?" ҳәа Америка атәылауаа рҟынтәи изазҵааз рахьтә 15% ирҭахуп аҽа системак ахь аиасра. 22% иазырыԥхьаӡоит асистема шыҟоу иааныжьтәуп ҳәа, 16% — иҳаздырам ҳәа аҭак ҟарҵеит, 2% рҭак аҽа вариантқәак аныԥшуан.
Америка апрезидент далнахуеит 538-ҩык алхыҩцәа злахәу Аколлегиа. Иарбанызаалак аштат аҟынтәи алхыҩцәа рхыԥхьаӡареи аштатқәа рҟынтәи асенаторцәеи ЕАШ (США) Аконгресс Апалата адепутатцәеи рхыԥхьаӡара иақәшәозароуп. Аиааиразы акандидат 270 бжьы иоуроуп.
Аинформациатә маҵзуеи арадиои Sputnik иҟанаҵаз аҳәарала азҵаараҟаҵара мҩаԥнагеит аҭҵааратә еилахәыра TNS UK 2016 шықәса абҵара 3 инаркны 7 рҟынӡа. Азҵаарақәа ирылахәын 1012 ареспондентцәа, 18-64 шықәса ирыбжьанакыз.
Апроект "Sputnik. Агәаанагара" азҵаараҭара лассы-лассы имҩаԥнагоит: Британиа ду, Еиду Америкатәи Аштатқәа, Германиа, Франциа рҟны – еиуеиԥшым асоциалтәи аполитикатәи зҵаарақәа рзы. Изызҵаауа еихыршоит шықәсыла, ахаҵара/аԥҳәысра ала, агеографиатә ҭагылазаашьа ала.
Ауаажәлар ргәаанагара аилкааразы жәларбжьаратәи апроект аусура иалагеит 2015 шықәса, ажьырныҳәамзазы. Апроект ацхырааҩс иқәгылеит аҭҵааратә компаниақәа Populus, Forsa, iFop. Апроект "Sputnik. Агәаанагара" аҳәаақәа ирҭагӡаны еиуеиԥшым аҵк ҷыда змоу асоциалтә, аполитикатә зҵаарақәа ирызкны лассы-лассы ауаажәлар ргәаанагара аилкааразы аҭҵаарақәа мҩаԥнагоит. Sputnik (sputniknews.com) – ажәабжьтәи арадиотәи амаҵзура атәылақәа жәпакы рҟны ахаҭарнакрақәа амоуп. Sputnik шьақәгылоуп асаитқәа, арадио, амобилтә хархәагақәа, асоциалтә каҭақәа рыла.